Ons groet u in die Wonderlike Naam van ons Verlosser. Ons is innig dankbaar vir elke gebedstryder en ondersteuner wat volhou om te bid vir elke werker in die AEB.
Noordwes: Ons het saam met ‘n tannie van in die 80 gebid en in gebrokenheid en trane het sy die Here Jesus ontmoet. Die volgende dag het haar dogter kom getuig dat daar werklik ‘n verandering by haar ma is! Daar was trane van oortuiging soos die mense telkemale die Here Jesus gesoek het in die gebed vir Sy oorvloedige genade.